stanford-oval/wikipedia huggingface dataset:
חוג השברים הקלאסי
בניה

הדרך הנקיה ביותר לבנות את חוג השברים הקלאסי היא כאוסף המחלקות של זוגות סדורים  \ (f,U) כאשר  U אידיאל ימני רגולרי (היינו, כזה המכיל איבר רגולרי), ו- \ f:U\rightarrow R העתקה של מודולים ימניים, עם יחס השקילות המזהה  \ (f,U),(f',U') אם יש אידיאל המכיל איבר רגולרי בחיתוך  \ U\cap U' שעליו מתלכדות הפונקציות  \ f,f'. החיבור מוגדר לפי  \ [f,U][f',U']=[f+f',U\cap U'], והכפל לפי  \ [f,U][f',U']=[ff',f'^{-1}U] (כדי שהחיתוך של אידיאלים רגולריים יהיה רגולרי יש להניח את תנאי אור).
בניה זו אפשר להכליל, על ידי החלפת אוסף האידיאלים הרגולריים באוספים אחרים, וכך למשל אפשר לבנות את חוג השברים המקסימלי.
ראו גם

לוקליזציה (תורת החוגים)
תנאי אור
חוג השברים המקסימלי

בתורת החוגים, חוג השברים המקסימלי של חוג  R הוא החוג הגדול ביותר שאפשר להציג כל איבר שלו כמנה של איברים מ- R (ראו הגדרה מדויקת להלן). הקשר בין החוג המקורי לחוג השברים המקסימלי אינו הדוק כמו הקשר אל חוג השברים הקלאסי, אבל בניגוד לאחרון, חוג השברים המקסימלי תמיד קיים.
רקע

הבנייה הקלאסית של שדה המספרים הרציונליים כשדה השברים של חוג המספרים השלמים מדגימה תופעה כללית בתורת החוגים הקומוטטיביים: כל תחום שלמות אפשר לשכן בשדה. כלומר, תחום שלמות אפשר להרחיב לחוג שאינו גדול מדי (כל איבר שלו הוא מנה של איברים מן התחום, ולכן כל שיכון של התחום שתמונתו מוכלת בחבורת ההפיכים של התמונה - למעט אפס, כמובן - מתרחב לשיכון של שדה השברים כולו) ואינו קטן מדי (לכל איבר שלו יש בחוג הפכי).
בתור הזהב של תורת החוגים נבדקו אפשרויות רבות להכליל רעיון זה למקרה הלא קומוטטיבי. במהרה התברר שלא כל תחום (היינו, חוג ללא מחלקי אפס) אפשר לשכן בחוג עם חילוק. Oystein Ore הוכיח שלחוג יש חוג שברים קלאסי, אם ורק אם הוא מקיים את תנאי אור (ביחס לאוסף האיברים הרגולריים). מכאן נובע שיש חוג שברים קלאסי לכמה מחלקות חשובות של חוגים: לכל חוג קומוטטיבי, לכל תחום PI (היינו, תחום שהוא אלגברה עם זהויות מעל שדה), ולכל חוג נותרי ימני ושמאלי.
הגדרה

נניח ש-  R\subseteq T הם חוגים.  T הוא חוג שברים כללי ימני של  R, אם לכל  x,y\in T ( y\neq 0) יש איבר  r\in R כך ש-  xr\in R בעוד ש- yr\neq 0. אפשר, כביכול, לכתוב  x=(xr)r^{-1}, מנה של שני איברים ב- R.
מתברר שלכל חוג יש חוג שברים מקסימלי ימני  Q=Q_{max}^{r}, כך שלכל חוג שברים כללי (ימני)  T של  R יש הומומורפיזם יחיד מ- T אל  Q, המרחיב את העתקת הזהות על  R. עבור החוג הזה, ההומומורפיזם המובטח הוא תמיד שיכון.
כאשר חוג השברים הקלאסי (הימני) של  R קיים, הוא חוג שברים כללי, אבל חוג השברים המקסימלי עשוי להיות גדול ממנו. חוג השברים הקלאסי שווה לחוג השברים המקסימלי אם  R הוא חוג גולדי ימני פשוט למחצה; וגם אם  R הוא חוג קומוטטיבי המקיים את תנאי השרשרת העולה על מאפסים.
בנייה

Utumi בנה את חוג השברים המקסימלי (ב-1956) מאוסף האידיאלים הימניים הצפופים של החוג (אידיאל ימני  U הוא צפוף אם לכל  a,b בחוג,  a\neq 0, קיים  x כך ש-  ax\neq 0 ו-  bx\in U). בניה זו מכלילה את אחת הבניות האפשריות של חוג השברים הקלאסי, שבה נעשה שימוש רק באידיאלים המכילים איברים רגולריים.
את חוג השברים המקסימלי של  R אפשר לבנות מתוך הסגור האינג'קטיבי, באופן הבא. יהי  I הסגור האינג'קטיבי של  R (כמודול ימני מעל עצמו).  I הוא מודול שמאלי אינג'קטיבי מעל  H=\operatorname {End} (I_{R}), וחוג השברים המקסימלי (הימני) הוא  Q=\operatorname {End} ({}_{H}I). במילים אחרות, חוג השברים המקסימלי הוא המרָכז של המרָכז של (ההצגה הרגולרית הימנית של)  R בחוג האנדומורפיזמים של  I (כחבורה אבלית).
המרכז המוכלל

המרכז של חוג השברים המקסימלי נקרא המרכז המוכלל של החוג  R. אם  R ראשוני, המרכז המוכלל הוא שדה.
יוריוס

| --- | --- |

 לידה:  6 ביולי 1990 (בן 34) ליטא קלייפדה, ליטא
 שם לידה:  יוריוס וקלנקו
 מוקד פעילות:  ליטא ליטא
 תקופת הפעילות:  מ-2012 
 מקום לימודים:  אוניברסיטת קלייפדה 
 עיסוק:  זמר
 סוגה:  פופ
 
יוריוס וקלנקו (בליטאית: Jurijus Veklenko, נולד ב-6 ביולי 1990) הידוע בשמו הפרטי בלבד - יוריוס, הוא זמר ליטאי. הוא נבחר לייצג את ליטא באירוויזיון לשנת 2019 בתל אביב, ישראל לאחר שזכה בתחרות "Eurovizijos Atranka 2019" שמהווה את הקדם הליטאי לאירוויזיון.
יוריוס כבר הופיע בעבר באירוויזיון 2015 שהתקיים בווינה, אוסטריה, כחלק מהמשלחת הליטאית. הוא השתתף בנשיקה חד-מינית שהתקיימה במופע הגמר. בשנת 2017 הוא שר את השיר "Get Frighten" שהשתתף ב-Eurovizijos Atranka 2017 והוצג בידי אמנית דראג בשם לוליטה זירו שעשתה לו ליפסינק.
הערות שוליים

↑  אוורט גרוט, Jurijus chosen to represent Lithuania in Eurovision 2019, אתר האירוויזיון הרשמי, 23 בפברואר 2019
↑  רובין גלאג'ר, Lithuania: Broadcaster LRT reveals Lolita Zero lip-synced her Eurovizijos atranka performance, וויויבלוגס, 27 בינואר 2017
| --- | --- |
בקרת זהויות :  ISNI: 0000 0004 7949 812X  MusicBrainz: 2a9fc692-4921-47bd-a5e7-ad80a71540a5  VIAF: 1002154380921530290271   WorldCat (עם VIAF): 1002154380921530290271
יוסף שמואל ברנדויין-מוריה

| --- | --- |
אין תמונה חופשית
 לידה:  1897 
 פטירה:  1 באפריל 1974 (בגיל 77 בערך)
 מקום קבורה:  בית הקברות היהודי בהר הזיתים 
 השקפה דתית:  יהדות אורתודוקסית
 פרסים והוקרה:  פרס יקיר ירושלים
 
הרב מוריה כאברך צעיר, תחילת שנות העשרים. בתמונה מופיעים גם אשתו, עליזה, בנו יעקב ובתו רבקה
הרב יוסף שמואל ברנדויין-מוריה (1897 – 1 באפריל 1974) היה האדמו"ר מסטרטין ורב בירושלים ובמקומות נוספים. עסק גם ברכישת קרקעות בירושלים ובסביבותיה.
תולדותיו

נולד בירושלים, דור שישי בארץ ישראל. מצד אביו, הרב נפתלי, היה נצר לשושלת אדמו"רי סטרעטין, ומצד אמו, טובה, נצר למשפחת הורוביץ המתייחסת לשל"ה. בעודו נער מת אביו, שיצא כשד"ר לקהילות בפולין. הוא התחנך אצל סבו, המקובל רבי אברהם ברנדויין בצפת, ולמד אצל הרידב"ז ובישיבת עץ חיים בירושלים.
בשנת 1918 כאשר קרא זאב ז'בוטינסקי בנאום לבני הישיבות בירושלים להצטרף אל הגדוד העברי השיב ברנדויין-מוריה בשם בני הישיבות והסביר את חשיבות "והגית בו יומם ולילה". לימים שינה גישתו זו, ובזמן מלחמת העצמאות קרא לבני הישיבות להצטרף אל הכוחות הלוחמים.
בשנת 1920 התחתן בבוסטון עם עליזה, בת האדמו"ר מבוסטון, רבי פינחס דוד הלוי הורוביץ, שלה אורס עוד בהיותו תינוק. החתונה משכה תשומת לב ביהדות החרדית בארצות הברית ונכחו בה אלפי איש, בהם נכבדי העיר בוסטון. בהיותו בארצות הברית התגורר בפרובידנס שברוד איילנד. לאחר נישואיו ניסה חותנו לשכנעו להישאר בארצות הברית ולכהן שם ברבנות, אך הוא סירב וחזר לארץ ישראל והתיישב בירושלים.
כאשר מונה הרב אברהם יצחק הכהן קוק, בשנת 1921, לרב הראשי לארץ ישראל, נשא הרב יוסף שמואל נאום בטקס ההכתרה. היה מתלמידיהם של הרבנים צבי פסח פרנק ויעקב משה חרל"פ. בברית המילה של בנו הבכור, יעקב, כיבד הרב ברנדויין את הרב יוסף חיים זוננפלד להיות המוהל, את הרב קוק בסנדקאות ואת הרב חרל"פ בברכות.
בשנות ה-20 קרא ליושבי העיר העתיקה שבין החומות לצאת מן החומות ולהתפרנס מעבודה ומחקלאות. בשנת 1936 יצא בכרוז פומבי הקורא לאוכלוסיית העיר העתיקה שלא לעזוב את העיר, על אף הקשיים.
לפני מאורעות תרפ"ט חרד לגורל היישוב היהודי בחברון והזהיר את ראשי היישוב מפני האסון הקרב. בחזונו ראה רצף יהודי בין ירושלים וחברון. לשם כך היה ממקימי חברת "זיכרון דוד" שרכשה אדמות באזור גוש עציון וייסדה את המושבה מגדל עדר בשנת 1927. לאחר כישלון ההתיישבות במקום מכר את הקרקע לשמואל צבי הולצמן, שעל שמו (המעוברת) נקרא גוש עציון.
הרב ברנדויין-מוריה היה ציוני נלהב. תמך באצ"ל ובלח"י. בנו יעקב לחם במסגרת ההגנה, בתו רבקה ובניו שלמה ומשה לחמו באצ"ל. שלמה היה מגולי אריתריאה ומשה נאסר בלטרון ולאחר פירוק האצ"ל במסגרת יחידות החי"ש. ביתו היה מקום מסתור ומקלט לרבים מלוחמי המחתרות, כמו גם מקום לאחסנת נשק ותחמושת. בית הספר "שפיצר" שבו שכן בית הכנסת "מוריה", שבו כיהן ברבנות, היה לבסיס של האצ"ל שכונה "ההיכל". רבים קראו לו "הרבי האצ"לניק", אם כאות כבוד, ואם ככינוי גנאי מפי חלק מהחרדים, שלא ראו בעין יפה את פעילותו הציונית.
לאחר השואה חש שאינו מסוגל עוד לשאת את השם הגרמני "ברנדויין" ושינה את שמו ל"מוריה".
בימי מלחמת העצמאות עודד את רוחם של הלוחמים, ובאופן אישי יצא לחלץ פצועים ונפגעים בעיר העתיקה.
הרב ברנדויין-מוריה היה מרוכשי האדמות ומבוני השכונות גאולה וכרם אברהם בירושלים. בשנות ה-50 של המאה ה-20 כיהן במשך כשמונה שנים שימש כרב בקהילת העיר פרובידנס במדינת רוד איילנד בארצות הברית וזכה לכינוי "האדמו"ר מפרובידנס". בהמשך חש כי מקומו בארץ ישראל ושב לארץ.
בימי ראשית מדינת ישראל שימש הרב ברנדויין-מוריה כרבה של שכונת עין כרם. השכונה באותה עת הייתה שכונה נטושה ושימשה ליישובם של עולים חדשים, שהוא פעל למען קליטתם. קשר מיוחד פיתח ליהדות מרוקו. הקים אגודות צדקה ועזרה לנזקקים.
שנים אחדות לפני מותו הוכתר הרב ברנדויין כ"יקיר ירושלים", "על חלקו בבניין ירושלים ובחידוש תפארתה". נפטר בכ"ח בניסן תשל"ד ונטמן בסמוך לאבותיו בבית הקברות בהר הזיתים. בשנת 1996 קראה עיריית ירושלים רחוב על שמו בשכונת פסגת זאב.
בן דודו, הרב יהודה צבי ברנדויין, היה בשנות ה-60 של המאה ה-20 הרב של ההסתדרות הכללית.
לקריאה נוספת

מנחם ברש - רועי בסודם של יקירי ירושלים. הוצאת ראובן מס, 1995.
מנחם ברש, האיש שאהב את ירושלים ואשר ירושלים אהבה אותו, ידיעות אחרונות, 10 במאי 1974.
הערות שוליים

↑  שהיה גיסו של אברהם ברנדויין, סבו של יוסף שמואל
חלוקה בניצב (הרלדיקה)

דגלו ההרלדי של הקרדינל וולזי כארכיבישוף של יורק שלטו האישי (מימין) מחולק בניצב עם שלט האצולה של תפקידו כארכידוקסות של יורק (משמאל)
חלוקה בניצב היא שיטה הרלדית לשילובם של שני שלטי אצולה זה לצד זה על מגן אחד. החלוקה מתבצעת לאורך המגן, מראשו ועד לתחתיתו, כך ששני שלטי האצולה מסודרים בכל צד של החלוקה.
חלוקה בניצב מסמלת בהרלדיקה איחוד. בדרך כלל זהו האיחוד בין בעל לאשתו: שלטו של הגבר משובץ בצד הדקסטרי (בצדו הימני של השלט, אך נראה לעין הצופה כצדו השמאלי), ושלט האישה מונח בצד הסיניסטרי (או הצד הימני). עם זאת, קיימים גם איחודים אחרים, כגון האיחוד שבין בישוף לדיוקסיה שלו.
ראו גם

חלוקה לרבעים
חלוקה לשדות
| הרלדיקה |
| --- | --- | --- |
| מושגים הרלדיים | שלט הרלדי • בלאזון • סיכה • כרזה • קדנסיה • כיוונים |  |
| תפקידים | כרוז • ממונה על השלטים |  |
| בלאזון | מטען • שדה • קו • צורה • טינקטורה • מסגרת • תנוחה   חלוקה לרבעים • חלוקה בניצב • חלוקה לשדות |  |
| חלקי השלט ההרלדי | מגן • שדה • תומכים • סלוגן • ציצה • עטרה • מעטה • קסדה • חלקה • מוטו |  |
| מטענים |  בנד •  גבול •  קנטון •  שברון •  צ'יף •  צלב •  פס •  פלונץ •  פאל •  פאלה •  סאלטייר |  |
| טינקטורות | טינקטורות |  |
| מתכות |  אור •  ארז'ן |  |
| צבעים |  אזור •  גולס •  פורפור •  סאבל •  ור |  |
| פרוות |  ארמין •  ואיר |  |
| כתמים |  מורי •  טנה •  סנגין |  |
| אחרים |  כחול שמיימי •  ציפורן •  סנדרה •  אורנג' |  |
יוסטין סאלאס

יוסטין דלפין סאלאס גומס (בספרדית: Youstin Delfín Salas Gómez; נולד ב-17 ביוני 1996 בקריארי שבקוסטה ריקה) הוא כדורגלן קוסטה ריקאי המשחק בעמדת הקשר האחורי בקבוצת דפורטיבו סאפריסה מליגת העל של קוסטה ריקה ובנבחרת קוסטה ריקה.
קריירת מועדונים

סאלאס שיחק בקבוצות סנטוס דה גואפילס, ארדיאנו, לה יו ומוניסיפל גרסיה מליגת העל של קוסטה ריקה.
ב-1 ביולי 2022 חתם בדפורטיבו סאפריסה מליגת העל של קוסטה ריקה.
קריירה בינלאומית

ב-12 בנובמבר 2021 ערך סאלאס את הופעת הבכורה שלו בנבחרת קוסטה ריקה, בהפסד 0–1 לנבחרת קנדה במסגרת מוקדמות מונדיאל 2022.
נכלל בסגל הנבחרת לטורניר מונדיאל 2022.
תארים

אליפות קוסטה ריקה (1): 2018/2019 אפרטורה
הערות שוליים

↑  https://www.crhoy.com/deportes/oficial-los-26-jugadores-de-la-sele-para-la-copa-mundial-catar-2022/ באתר CRHoy, ‏ 3 בנובמבר 2022 (בספרדית)
| נבחרת קוסטה ריקה – מונדיאל 2022 |
| --- | --- | --- |
|  1 נבאס •  2 צ'אקון •  3 ורגאס •  4 פולר •  5 בורחס •  6 דוארטה •  7 קונטררס •  8 אוביידו •  9 בנט •  10 רואיס •   11 ונגאס •  12 קמפבל • 13 טורס •  14 סאלאס • 15 קלבו • 16 מרטינס • 17 טחדה • 18 אלברדו • 19 ווטסון • 20 אגילרה • 21 לופס • 22 מטאריטה • 23 סקיירה • 24 וילסון • 25 הרננדס • 26 סאמורה • מאמן: סוארס |  1 נבאס •  2 צ'אקון •  3 ורגאס •  4 פולר •  5 בורחס •  6 דוארטה •  7 קונטררס •  8 אוביידו •  9 בנט •  10 רואיס •   11 ונגאס •  12 קמפבל • 13 טורס •  14 סאלאס • 15 קלבו • 16 מרטינס • 17 טחדה • 18 אלברדו • 19 ווטסון • 20 אגילרה • 21 לופס • 22 מטאריטה • 23 סקיירה • 24 וילסון • 25 הרננדס • 26 סאמורה • מאמן: סוארס | קוסטה ריקה |
יורינדה ואן קלינקן

יורינדה ואן קלינקן (בהולנדית: Jorinde van Klinken; נולדה ב-2 בפברואר 2000) היא אתלטית הולנדית, זוכת שתי מדליות כסף באליפות אירופה (רומא 2024) בהדיפת כדור ברזל ובזריקת דיסקוס, ושיאנית הולנד בזריקת דיסקוס.
ביוגרפיה

ואן קלינקן נולדה באסן שבהולנד. באליפות אירופה עד גיל 20 שנערכה בגרוסטו ב-2017 זכתה במדליית כסף בהדיפת כדור ברזל וסיימה שישית בזריקת דיסקוס. באליפות העולם עד גיל 20 שנערכה ב-2018 בטמפרה זכתה במדליית ארד בהדיפת כדור ברזל וסיימה שביעית בזריקת דיסקוס. היא השתתפה גם באליפות אירופה באותה שנה, וקבעה תוצאה של 54.33 מטר במוקדמות זריקת דיסקוס ולא העפילה לגמר. באליפות אירופה עד גיל 20 ב-2019 זכתה מדליית זהב בהדיפת כדור ברזל ובאליפות העולם שהתקיימה בדוחה ייצגה את הולנד בזריקת דיסקוס וקבעה במוקדמות תוצאה של 58.58 מטר.
ב-2020 סיימה תואר ראשון במדעי החדשנות באוניברסיטת אוטרכט. היא עברה לארצות הברית והחלה ללמוד תואר שני בניהול ולהתאמן באוניברסיטת המדינה של אריזונה. ב-2021 זכתה באליפות ה-NCAA בזריקת דיסקוס בתוצאה של 65.01 מטר וסיימה שלישית באליפות המכללות באולם בהדיפת כדור ברזל בתוצאה של 17.56 מטר. באליפות אירופה עד גיל 23 שהתקיימה ב-2021 בטאלין זכתה במדליית זהב בזריקת דיסקוס. באולימפיאדת טוקיו קבעה תוצאה של 61.15 מטר במוקדמות זריקת דיסקוס ולא העפילה לגמר.
באליפות אירופה 2022 זכתה במדליית ארד בהדיפת כדור ברזל (18.94 מטר) וסיימה רביעית בזריקת דיסקוס (64.43 מטר). באליפות העולם באתלטיקה 2023 סיימה רביעית בזריקת דיסקוס (67.20 מטר).
באליפות אירופה באתלטיקה 2024 זכתה במדליית כסף בהדיפת כדור ברזל (18.67 מטר) ובמדליית כסף בזריקת דיסקוס (65.99 מטר).
שיאים אישיים

אצטדיון
זריקת דיסקוס: 70.22 מטר (2021), שיא הולנד
הדיפת כדור ברזל: 18.94 מטר (2022)
אולם
הדיפת כדור ברזל: 19.57 מטר (2023)
טריקסי מאטל

| --- | --- |

 לידה:  23 באוגוסט 1989 (בן 35) מילווקי, ארצות הברית 
 שם לידה:  Brian Michael Firkus 
 מוקד פעילות:  ארצות הברית 
 תקופת הפעילות:  מ-2008 
 מקום לימודים:  אוניברסיטת ויסקונסין-מילווקי 
 שפה מועדפת:  אנגלית 
 חברת תקליטים:  ATO רקורדס 
 שיתופי פעולה בולטים:  קטיה זמולוצ'יקובה, בוב דה דראג קווין, ג'ונו בירץ
 פרסים והוקרה:  נכנסה להיכל התהילה למלכות דראג של המרוץ לדראג של רו פול
 www.trixiemattel.com
 פרופיל ב-IMDb
 
טריקסי מאטל (באנגלית: Trixie Mattel) היא דמות הדראג של בריאן מייקל פירקוס (באנגלית: Brian Michael Firkus; נולד ב-23 באוגוסט 1989), מלכת דראג, זמר-יוצר, וקומיקאי אמריקאי, ממילווקי, ויסקונסין. היא ידועה בסגנון המוגזם והקאמפי שלה ובשילוב של קומדיה ופופ אקוסטי.
מאטל התפרסמה בעיקר כמתחרה בעונה השביעית של המרוץ לדראג של רו פול וכמנצחת של העונה השלישית של המרוץ לדראג: אולסטארס. היא מופיעה בסדרת האינטרנט UNHhhh, והופיעה בסדרת ההמשך בערוץ Viceland,‏ The Trixie & Katya Show, עם קטיה זמולוצ'יקובה, שגם היא הייתה מתחרה במרוץ לדראג.
סגנון המוזיקה של מטאל היא בעיקרו פולק וקאנטרי. האלבום הראשון של מאטל, Two Birds, יצא ב-2017, והשני, One Stone, יצא ב-2018. שניהם הגיעו למקום ה-16 במצעד אלבומי הפולק של בילבורד. אלבומה השלישי, Barbara יצא ב-2020. ספיישל הקומדיה שלה, Trixie Mattel: One Night Only מ-2020 היה מועמד בטקס פרסי בחירת מבקרי הטלוויזיה. היא מופיעה כשופטת בתוכנית Queen of the Universe שהחלה ב-2021. היא גם כיכבה והפיקה את התוכנית Trixie Motel מ-2022 שבה היא והחבר שלה, דייוויד סילבר, שיפצו מלונית בפאלם ספרינגס, קליפורניה.
יחד עם קטיה, מטאל פרסמה את ספרה הראשון, ב-2020, Trixie and Katya's Guide to Modern Womanhood, אשר הפך לרב-מכר של הניו יורק טיימס. היא נבחרה במקום הרביעי ברשימת מלכות הדראג החזקות ביותר באמריקה של מגזין ניו יורק. היא מתחזקת ערוץ יוטויב שמתמקד ביופי ומוזיקה עם שיתופי פעולה עם מלכות דראג אחרות ומפורסמים כמו איגי אזיליה, ניקול באייר ומרגרט צ'ו. היא המקימה והמנכ"לית של חברת קוסמטיקה בשם Trixie Cosmetics שקמה ב-2019.
ביוגרפיה

פירקוס נולד במילווקי, ויסקונסין. הוא חצי ילידי, מאומת האוג'יבווה. מקור שם הדראג "טריקסי מאטל" הוא אביו החורג שהיה מתעמר בו וקורא לו "טריקסי" (כינוי גנאי להומוסקסואלים) וחברת "מאטל", היצרנית של ברבי.
לאחר שסיים את לימודי התיכון, פירקוס למד לתואר ראשון באוניברסיטת ויסקונסין-מילווקי, שם הכיר לראשונה את תחום הדראג, כשהשתתף בהפקה של "מופע האימים של רוקי".
הוא הופיע בדראג בעצמו בפעם הראשונה ב-2008, במועדון LaCage NiteClub במילווקי. הוא נהיה חלק מרכזי מסצנת הדראג במילווקי, בעוד הוא מופיע גם בשיקגו. הוא למד בבית ספר ליופי ב-2014 לפני שפרש כדאי להשתתף במרוץ לדראג של רו פול. באותה תקופה הוא עבד בקוסמטיקה.
ב-2014, פירקוס נבחר להשתתף בעונה השביעית של המרוץ לדראג של רו פול.
פירוקס הוא הומוסקסואל מוצהר. מאז 2016, הוא במערכת יחסים עם יוצר הסרטים דייוויד סילבר, שגם הפיק את סרט התעודה "Moving Parts". הוא צמחוני ואתאיסט.
ביוגרפיה > המרוץ לדראג של רו פול

מאטל התחרתה בעונה השביעית של המרוץ לדראג של רו פול. תחילה הודחה בפרק הרביעי, אך הוחזרה לתוכנית בפרק השמיני, הודחה בשנית בפרק העשירי והגיעה למקום השישי. בכך הפכה מאטל למלכה הראשונה שלא הודחה בפרק החזרתה.
מאטל התחרתה בעונה השלישית של המרוץ לדראג: אולסטארס שעלתה לשידור ב-25 בינואר 2018. מאטל ניצחה בשני אתגרים במהלך העונה והייתה מועמדת מובילה לניצחון. בפרק הגמר לאחר ניצחון בליפ סינק, הוכרזה כמנצחת של העונה.
ביוגרפיה > פעילויות אחרות

אחרי שהופיעה במרוץ לדראג, מאטל הופיעה בסדרה המקוונת UNHhhh ב-WOWPresents יחד עם חברתה לעונה קטיה זמולוצ'יקובה. השילוב של השתיים היה מוצלח, והן המשיכו לתוכנית The Trixie & Katya Show, ב-Viceland. פרמיירת התוכנית הייתה ב-15 בנובמבר 2017. גם בנובמבר 2017, השתיים כיכבו בהפקה לבמה של סרט הקאלט "רומי ומישל - פגישת מחזור", בשם Trixie and Katya's High School Reunion.
מאטל תיירה בעולם עם מופע הקומדיה שלה, שנקרא "Ages 3 and Up". היא גם השתתפה בסבב ההופעות של "Haters Roast: The Shady Tour" יחד עם מלכות דראג אחרות מהמרוץ לדראג של רו פול בשנים 2017 ו-2018. באפריל 2018 נפתח סבב המופע הקומי החדש שלה, "Now with Moving Parts". כמו כן במאי 2019 הופיעה לראשונה בתל אביב כאשר הובאה על ידי הפקת Shade Tel Aviv. ההופעה הייתה במועדון האומן 17 וזו למעשה הייתה ההופעה הראשונה בהיסטוריה בישראל בה מלכת דראג יוצאת התוכנית המרוץ לדראג של רו פול הובאה לישראל להופעה מלאה מול קהל של מעל 1,400 אנשים. מיד לאחר ההופעה צייצה טריקסי בחשבון הטוויטר שלה שהופיעה רבות בחייה אך הערב בתל אביב הייתה ההופעה הטובה ביותר.
את ההופעה חיממה מלכת הדראג המקומית האגדית ג'ואנה חתולי ראס.
ב-14 ביולי 2020, מאטל וקטיה הוציאה את הספר "Trixie and Katya's Guide to Modern Womanhood" אשר הפך לרב-מכר של הניו יורק טיימס. ב-25 באוקטובר 2022 יצאה ספר נוסף של מטאל וקטיה בשם "Working Girls: Trixie & Katya's Guide to Professional Womanhood".
ביוגרפיה > מוזיקה

מאטל הוציאה לאור אלבום מוזיקת פולק/קאנטרי בשם "Two Birds" ב-2017. האלבום השני שלה, "One Stone", יצא ב-2018, בתזמון עם הניצחון בתחרות האולסטארס. לאחר מכן הוציאה בשנת 2020 את אלבום הסטודיו השלישי שלה, "Barbara". בנוסף, לטריקסי יש עוד אלבום פסקול ששייך לסרט הדוקומנטרי שלה הנקרא "Moving Parts". בשנת 2020 הוציאה גרסת כיסוי לשיר "Video Games" של לנה דל ריי. בשנת 2021 הוציאה גרסת כיסוי לשיר "Blister in the sun" של ויולנט פאמס. ב-24 ביוני 2022 יצא אלבומה הרביעי, אלבום כפול בשם "The Blonde & Pink Albums".
בריאיון לרולינג סטון, מאטל ציינה את השפעותיה המוזיקליות כג'ון קרטר ודולי פרטון, ואמרה שגדלה על המוזיקה של ג'ורג' ג'ונס, קונוויי טוויטי, וג'וני קאש.
במאי 2019 השתתפה בווידאו קליפ של איגי אזליה לשירה "Started" לצד מתמודדת אחרת מהמרוץ לדראג, ונסה ונג'י מטאו.
פילמוגרפיה > קולנוע

| שנה | שם | תפקיד | הערות | מקור |
| --- | --- | --- | --- | --- |
| 2019 | Trixie Mattel: Moving Parts | עצמה | סרט תיעודי |  |
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2015 | המרוץ לדראג של רו פול: עונה 7 | מתמודדת | מקום שישי |  |
| 2015 | רופול: הכול בחוץ: עונה 6 | מתמודדת | מקום שישי |  |
| 2016 | המרוץ לדראג של רו פול: עונה 8 | אורחת | פרק 10: הגמר הגדול |  |
| 2016 | אימה אמריקאית: רואנוק | עצמה | עונה 6, פרק 10: "Chapter 10" |  |
| 2016 | Gay for Play Game Show Starring RuPaul | עצמה |  |  |
| 2017-2018 | The Trixie & Katya Show | מנחה |  |  |
| 2018 | המרוץ לדראג: אולסטארס עונה 3 | מתמודדת | זוכה |  |
| 2018 | המרוץ לדראג של רו פול: עונה 10 | אורחת | פרק 1: "10s Across The Board" |  |
| 2018 | Super Drags | שמפיין (קול) |  |  |
| 2018 | Larry King Now | אורחת |  |  |
| 2018 | RuPaul's Drag Race Holi-slay Spectacular | מתמודדת | זוכה |  |
| 2019 | המרוץ לדראג: אולסטארס עונה 4 | אורחת | פרק 10: "Super Queen Grand Finale" |  |
| 2019 | המרוץ לדראג של רו פול: עונה 11 | אורחת | פרק 5: "Monster Ball" |  |
| 2019 | פרסי הסרטים והטלוויזיה של MTV | מגישה |  |  |
| 2019 | Trixie Mattel: Skinny Legend | עצמה | ספיישל טלוויזיוני |  |
| 2020 | Brunch with Tiffany | עצמה | עונה 3, פרק 3: "Trixie Mattel" |  |
| 2020 | המרוץ לדראג של רו פול: VIP | מנטורית | עונה 1, פרק 1: "Secret Celebrity Edition #101", זוכה |  |
| 2020 | Jonathan Van Ness: Kicks | עצמה | ספיישל טלוויזיוני |  |
| 2020 | Celebrity Call Center | עצמה |  |  |
| 2021 | פול פרונטל עם סמנתה בי | עצמה | עונה 6, פרק 2 |  |
| 2021 | Overserved with Lisa Vanderpump | עצמה | עונה 1, פרק 3: "Diva Tea: Iggy Azalea & Trixie Mattel" |  |
| 2021 | שיחות מלוכלכות | עצמה | עונה 6, פרק 8: "Kathy Griffin, Trixie Mattel & Chelsea Peretti" |  |
| 2021 | Call Me Mother | עצמה | עונה 1, פרק 6: "Out of the Darkness" |  |
| 2021 | Sex: Unzipped | עצמה | סדרת תעודה |  |
| 2021 | The Boulet Brothers' Dragula | שופטת | עונה 4, פרק 3: "Weird, Wild, West" |  |
| 2021 | Hear Me Out | עצמה | פרק 4: "Trixie Mattel" |  |
| 2021 | The Drew Barrymore Show | עצמה | עונה 2, פרק 57 |  |
| 2021 - הווה | Queen of the Universe | שופטת |  |  |
| 2022 | Jimmy Kimmel Live! | עצמה |  |  |
| 2022 | Stand Out: An LGBTQ+ Celebration | עצמה | ספיישל של נטפליקס |  |
| 2022 | Entertainment Tonight | עצמה |  |  |
| 2022 | Trixie Motel | עצמה |  |  |
| 2022 | Sketchy Queens | עצמה | פרק 1: "Symphony of Jennifers" |  |
| 2022 | Dr. Jackie: Unlicensed Psychotherapist | עצמה | פרק 1 |  |
| 2013 | Brother vs. Brother | עצמה | עונה 8, פרק 4: "Garages to Guest Suites" |  |
פילמוגרפיה > סדרות רשת

| שנה | שם | תפקיד | הערות | מקור |
| --- | --- | --- | --- | --- |
| 2015 | Bestie$ for Ca$h | עצמה | פרק: "Katya Zamo & Trixie Mattel" |  |
| 2015 | Fashion Photo RuView | עצמה | פרק: "RuView of Raja & Raven" |  |
| 2015, 2018 | Whatcha Packin' | עצמה |  |  |
| 2015, 2017, 2019 | Hey Qween! | עצמה |  |  |
| 2015 | Transformations with James St. James | עצמה | פרק: "Trixie Mattel" |  |
| 2016 | Hot T | עצמה |  |  |
| 2016 | Gay of Thrones | עצמה |  |  |
| 2016 - הווה | UNHhhh | מנחה |  |  |
| 2018 | YouTube Rewind | עצמה |  |  |
| 2018 - 2021 | The Pit Stop | מנחה |  |  |
| 2019 | The X Change Rate | עצמה | פרק: "Trixie Mattel" |  |
| 2019-2021 | That's Our Sally | עצמה |  |  |
| 2019 - הווה | Trixie Cosmetics TV | מנחה |  |  |
| 2019 - הווה | I Like to Watch | מנחה |  |  |
| 2020 | Trixie Mattel: One Night Only | עצמה | ספיישל קומי מוזיקלי |  |
| 2020 | Bright Minded | עצמה |  |  |
| 2020 | Trixie & Katya Save the World | מנחה |  |  |
| 2020 | Gayme Show | עצמה |  |  |
| 2020 | Instant Influencer | שופטת אורחת |  |  |
| 2020 | טקס פרסי סטרימי העשירי | מנחה |  |  |
| 2020 - הווה | The Bald and the Beautiful | מנחה |  |  |
| 2021 | Whiskey Ginger | עצמה | פרק: "Trixie Mattel" |  |
| 2021 | Good for You | עצמה | פרק: "Trixie Mattel" |  |
| 2021 | All Things Vanderpump | עצמה | פרק: "Trixie Mattel, Drag Race, and a Shocking Arrest!" |  |
| 2021 | Werkin' Girls | עצמה | פרק: "Trixie Mattel Cracked an Egg on Ginger's Face" |  |
| 2021 | The Badass Questionnaire | עצמה | פרק: "Trixie Mattel" |  |
| 2021 | YouTube Pride 2021 | מנחה |  |  |
| 2021 | PsBattles Live | עצמה | פרק 4 |  |
| 2022 | The Comment Section | עצמה | פרק: "This B*tch Came Bald" |  |
| 2022 | Behind the Shadows | עצמה | פרק: "What's Guillermo's Drag Name? With Trixie Mattel" |  |
דיסקוגרפיה

Two Birds (2017)
One Stone (2018)
Barbara (2020)
The Blonde & Pink Albums (2022)
יוסטיין גורדר

| --- | --- |

 לידה:  8 באוגוסט 1952 (בן 72) אוסלו, נורווגיה 
 מדינה:  נורווגיה 
 מקום לימודים:  אוניברסיטת אוסלו, בית הספר הקתדרלי באוסלו 
 שפות היצירה:  נורווגית 
 סוגה:  שירה 
 יצירות בולטות:  The Solitaire Mystery, עולמה של סופי 
 תקופת הפעילות:  מ-1986 
 מספר צאצאים:  2 
 פרסים והוקרה:  מפקד במסדר אולב הקדוש (2005)  Brage Prize honorary award (2002)  Riksmålsforbundets barne- og ungdomsbokpris  Norwegian School Librarians Association Literature Award (1993)  פרס המוציאים לאור הנורווגי (1993)  פרס הספרות ע"ש פר גינט (1996)  בפסקה זו 2 רשומות נוספות שטרם תורגמו 
 
יוסטיין גורדר (בנורווגית: Jostein Gaarder; נולד ב-8 באוגוסט 1952) הוא סופר נורווגי, שכתב רומנים, סיפורים קצרים וספרי ילדים.
חייו

גורדר נולד באוסלו, נורווגיה, למשפחת מורים ומחנכים.  הוא למד לשונות סקנדינביות ותאולוגיה באוניברסיטה של אוסלו. במשך זמן מה, לפני שהחל בקריירה של כתיבה, לימד פילוסופיה.
יצירתו המוכרת ביותר היא הרומן עולמה של סופי, שכותרת המשנה שלו היא "רומן על תולדות הפילוסופיה". יצירה פופולרית זו תורגמה לחמישים ושלוש שפות. בעולם מצויים עשרים וששה מיליון עותקים מודפסים, שלושה מיליון מהם נמכרו בגרמניה לבדה.
בשנת 1997 ייסד גורדר יחד עם רעייתו סירי דאנביג את "פרס סופי", שנקרא על שם הדמות מהספר. זהו פרס בינלאומי לסביבה ופיתוח בר-קיימא, בגובה מאה אלף דולר, שניתן מדי שנה עד לשנת 2013, אז הופסקה הענקתו בשל העדר מימון.